open-index/open-wikipedia-markdown huggingface dataset:
Kimberley Clague

She cloieder badmyntyn Manninagh ee **Kimberley Helen Clague** (ruggit er 7 Mean Fouyir 1988).

Ayns Gammanyn ny h-Ellanyn, 2017, chossyn ee rheynn ny dooblaghyn marish Jessica Li, agh ayns rheynn ny singylyn v'ee ceaut magh ayns ny kerrooyn jerrinagh. Ayns ny gammanyn cheddin, haink Mannin stiagh 'sy trass ynnyd.

## Imraaghyn

## Kianglaghyn magh
* Kimberley Clague er ynnyd-eggey yn Badminton World Federation
* Kimberley Clague er ynnyd-eggey Ghammanyn ny h-Ellanyn, 2017
Tim Kennaugh

She greinneyder daa-wheeylaght as aa-ghaawheeylleyder ratçhal Manninagh eh **Timothy Craig Kennaugh** (ruggit er 28 Sauin 1991).

## Beashnys
Va Kennaugh ruggit ayns Doolish, Mannin. Va anaase echey 'sy vluckan coshey roish my ren eh goll stiagh 'sy daa-wheeylaght lurg e vraar shinney Peter Kennaugh. V'eh reiht jannoo daa-wheeylaght da'n British Talent Team ayns 2007 roish my haink er dy ve ny oltey jeh Claare Lhiassee Olympagh lesh British Cycling.

Ayns 2009, haink er dy ve fer jeh ny daawheeylleyderyn s'aa Feniaghtys Ratçhal Raaidey Ashoonagh Vannin y chosney. Er 14 Jerrey Fouyir 2009 v'eh fogrit dy vees Kennaugh ny oltey jeh'n Undinys Olympagh.

Ansherbee, haink jerrey giare lesh coorse Kennaugh kyndagh rish y doghan çheeroydjagh. Ny yei shen, hannee eh lesh yn aa-wirran echey Rapha Condor-JLT myr soigneur. Chammah's shen, haink er dy ve ny ghreinneyder as stiur eh Ed Laverack dys enmys fo-23 y British National Road Race Championship ayns 2014, as v'eh pointit myr Reinneyder Coonee Fwirran lesh fwirran JLT-Condor aa-enmyssit da 2015 as myr Reireyder Cloie yn wirran da 2016. Daag eh yn fwirran ayns 2018 as hie eh stiagh lesh EF Education–EasyPost.

## Imraaghyn
A Night at the Opera (albym Queen)

She ***A Night at the Opera*** y kiarroo albym seyrlann lesh y vann craa-chiaull Goaldagh Queen. Hie eh er ny skeaylley magh er 21 Sauin 1975 liorish EMI Records 'sy Reeriaght Unnaneysit as liorish Elektra Records ayns ny Steatyn Unnaneysit. V'eh er ny ghientyn ec Roy Thomas Baker as Queen, as v'eh raait dy nee eshyn yn albym smoo deyr ve recortyssit rieau ec traa yn skeaylley magh echey.

Va'n albym enmyssit ass y fillym lesh yn ennym cheddin lesh ny Braaraghyn Marx as v'eh recortyssit ec seyrlannyn eigsoylagh harrish lhing kiare meeghyn ayns 1975. Kyndagh rish cooishyn reiree, cha row Queen er ny gheddyn agh beggan argid voish ny h-albymyn ren ad roish shoh. Fy yerrey, ren ad goaill jerrey rish nyn gonaant marish Trident Studios as cha ren ad ymmyd jeh nyn seyrlannyn da'n albym faagail magh y rane "God Save the Queen" hie er ny recortyssey yn vlein roish. Ren ad ymmydey gientyn cast ghow ymmyd lhheadagh jeh'n recortyssey yl-rane, as ren ny h-arraneyn goaill stiagh reamys lheeadagh dy vodyn, lheid as cleaynaghyn ballay, halley kiaullee, dixieland, craa-chiaull chreoie as craa-chiaull eiyrtagh. Chammah's y greienys cadjin oc, ren Queen ymmydey reamys anchasley jeh greienyn lheid as y bass dooblagh, y cruitçh, yn ookalaailee, as fir elley.

Lurg e skeaylley magh, ren *A Night at the Opera* roshtyn baare y chaart Goaldagh UK Albums Chart feie kiare shiaghtinyn neu-eiyrtyssagh as ren eh roshtyn earroo kiare er y chaart Americaanagh ''Billboard'' Top LPs & Tape. Ren yn albym gientyn y singyl smoo rahoil 'sy Reeriaght Unnaneysit, "Bohemian Rhapsody", haink er dy ve ny chied arrane s'yrjey ec earroo nane 'syn RU. Dyn bwooise dy row yn arrane daa cheayrt ny s'liurey na lhiurid chadjin ny singylyn ayns ny 1970yn, haink er dy ve feer chadjin er feie ny cruinney.

## Imraaghyn

## Kianglaghyn magh
* Ynnyd-eggey oikoil Queen: Discology: A Night at the Opera: goaill stiagh focklyn da dagh rane neu-ghooragh.
*
Mathilde Dolgopol de Sáez

She shenn-ontoayllee vertebragh Argenteenagh va ** Mathilde Dolgopol de Sáez** (6 Mayrnt 1901 – 29 Mean Souree 1957). Ta enney urree er yn oyr dy nee ish y chied henn-ontoayllee vertebragh bwoirrin ayns America Ladjynagh.

## Beashnys
Va Mathilde Dolgopol de Sáez ruggit er 6 Mayrnt 1901 ayns La Plata, yn Argenteen. Erreish j'ee goaill jerrey rish e scoill, hie ee er oaie studeyryssyn s'yrjey y yannoo ec Thie Tashtee La Plata.

Ayns 1927 ren ee e kione argane ollooagh er y çhenn-ontoaylleeaght neuvertebragh fo coyrle Ángel Cabrera (1879-1960), haink ass y Spaainey as va ny chione rheynn er y çhenn-ontoaylleeaght 'sy thie tashtee. Ny s'anmey hoshee ee e coorse keirdey ec Thie Tashtee La Plata. 

Va'n chooid smoo jeh'n ronsaghey eck jeant eddyr ny bleeantyn 1927 as 1940. Va ny clouyn ronsee eck jeerit er y chooid smoo er eeastyn as ushagyn fossylagh.

Hooar ee baase ayns La Plata er 29 Mean Souree 1957.

## Imraaghyn
Kate Valdez

She ben-aghteyr as craishteyder Philippeenagh ee **Keith Eliana Habala Sisante** (ruggit er 21 Luanistyn 2000), ta goll er enney dy keirdagh myr **Kate Valdez**. Ta enney urree er son e paartyn myr Violet ayns *[[Destiny Rose]]*, myr Mira ayns *[[Encantadia (straih hellveeish 2016)|Encantadia]]*, as myr Natalie/Rosemarie ayns *[[Onanay]]*.

## Imraaghyn

## Kianglaghyn magh

*
Yeseña Guamaní

She politickeyr Ecuadoragh ee **Ludvia Yeseña Guamaní Vásquez** (ruggit ayns Cayambe ayns 1987). She ynnydagh 'sy Çhionnal Ashoonagh da Pichincha t'ee, voish y vlein 2021. Chammah's shen, she yn nah lhiass-eaghtyrane v'ee er y çhionnal voish 2021 derrey 2022.
Chris Klein (aghteyr)

She aghteyr Americaanagh eh **Frederick Christopher Klein** (ruggit er 14 Mayrnt 1979). Ta enney share er er son e phaartyn myr Paul Metzler ayns *[[Election (fillym 1999)|Election]]*, myr Chris "Oz" Ostreicher ayns ny filmyn jeigeyr aittys *[[American Pie (straih fillym)|American Pie]]*, myr y marrooder straihagh Cicada ayns *[[The Flash (straih hellveeish 2014)|The Flash]]* as er y gherrid myr Bill Townsend 'sy straih *[[Sweet Magnolias]]* liorish Netflix.

## Imraaghyn

## Kianglaghyn magh

*
Ganymede (eayst)

She fer jeh eaystyn Jupiter eh **Ganymede** (**Jupiter III**). She eshyn yn eayst smoo er mooadys as er glout mastey eaystyn Chorys ny Greiney. Y nuyoo corpane (goaill stiagh y Ghrian hene) smoo ayns Corys ny Greiney, she Ganymede y fer smoo gyn aeraght ondagh. T'eh 5,268 km (3,273 mi) er crantessen as, rere shen, t'eh 26% ny smoo na Curain er thummid, ga nagh vel eh agh 45% cha mooar as Curain. Ta cree meainagh echey as faghteyr moment y neughleashaght sloo mastey dagh corpane creoi 'sy Ghrianchorys. She Ganymede yn un eayst as ream magnaidagh echey. Magh ass Jupiter, she Ganymede y shiaghtoo eayst as y trass mastey ny h-eaystyn Galileagh, y chied phossan jeh corpaneyn va feddynit as ad cruinlaghey planaid elley. Ta Ganymede cruinlaghey Jupiter ayns mysh shiaght laaghyn as ta aavuilley cruinlagh echey er 1:2:4 lesh ny h-eaystyn Europa as Io, er lheh.

## Imraaghyn

## Kianglaghyn magh
Freeghtane

Ta **freeghtane**, **panney**, ny **skillad** çheet er panney ta ymmydit ry hoi freeghey, lostey, as dhoanaghey bee. Dy cadjin, t'ad eddyr 20 as 30 cm (eddyr 8 as 12") er crantessen marish çheughyn injil ta lheanaghey magh, laue liauyr, as cha nel farkyl oc. Foddee laue beg greimmee ve er y çheu noi'n laue mooar er freeghtaneyn mooarey. She panney sauté yn ennym ta currit orroosyn as towshanyn cheddin oc agh nagh vel cha lheanit as dy mennick marish farkyl.
Yn Aarkeylann

She ard çheer-oaylleeagh ee **yn Aarkeylann** ny **yn Faarkeydys** ta goaill stiagh yn Australaishey, y Velaneesh, y Vynneeys, as y Pholaneesh.

## Imraaghyn

## Kianglaghyn magh

*
Metis (eayst)

She **Metis**, ta goll er enney chammah myr ****, yn eayst s'niessey sthie mastey eaystyn Jupiter. V'eh feddynit magh ayns 1979 ayns jallooyn va goit ec *[[Voyager 1]]*, as v'eh enmyssit ayns 1983 ass y chied ven heshee lesh Zeus, Metis. Ren baghtyn va jeant eddyr 1996 leah as Mean Fouyir 2003 liorish y taagh spoar ''Galileo'' lhiggey da jallooaghey yn eaghtyr echey.

Ta Metis kianglt dy tidee rish Jupiter, as she sprangagh ta'n cummey echey; ta nane jeh ny crantessenyn begnagh daa cheayrt ny s'liurey na'n crantessen s'girrey. She eshyn nane jeh'n daa eayst ta cruinlaghey Jupiter er traa ny s'girrey na mayrnaght laa Jupiter (she Adrastea yn eayst elley). T'eh cruinlaghey çheusthie jeh ard-ainey Jupiter, as t'eh er credjal dy nee eshyn fer jeh ny cohoyrtee stoo smoo da ny fainaghyn.

## Kianglaghyn magh
Thebe (eayst)

She **Thebe**, ta goll er enney chammah myr ****, ny chiarroo eayst mastey eaystyn Jupiter rere foddeeaght voish y phlanaid. V'eh feddynit magh liorish Stephen P. Synnott ayns jallooyn voish y scrutag spoar *[[Voyager 1]]* va goit er 5 Mayrnt 1979 as eh getlagh shaghey Jupiter. Ayns 1983, v'eh enmyssit ass y nymphagh feayn-skeealleydagh Thebe.

Ta Thebe ny nah eayst smoo mastey eaystyn sthie Jupiter as t'eh cruinlaghey çheusthie jeh fainney sneeuane Thebe t'er ny chroo ass joan va tilgit magh ass e eaghtyr. T'eh sprangagh er cummey as ta daah ruyagh echey. Gollrish Amalthea, t'eh er credjal dy vel eh jeant ass rio ushtey doralagh marish mooadyn gyn enney jeh stoo elley. Ta troyn yn eaghtyr echey goaill stiagh tuill vuillee vooarey as sleityn ardey.

Haink er Thebe dy ve jallooit ayns 1979 liorish ny siyn spoar ''Voyager 1'' as ''2'', as, ny s'anmey, ny s'cruinn liorish y chruinleyder ''Galileo'' ayns ny 1990yn.

## Imraaghyn
Euporie (eayst)

She fo-phlanaid najooragh Jupiter eh **Euporie**, ta goll er enney chammah myr ***'. V'eh feddynit magh liorish fwirran rollageyderyn voish [[Ollooscoill Hawaii]] fo stiurey [[Scott S. Sheppard]] ayns 2001, as va'n enmys shallidagh ***' currit er.

Ta Euporie mysh 2 chilomeadar er crantessen as t'eh cruinlaghey Jupiter er foddeeaght veanagh er 19,088&nbsp;Mm ayns 538.780 laaghyn, ec cleaney er 145° da'n ecliptagh (145° da meanchiarkyl Jupiter), ayns troa cooyl-ghraadagh as lesh corrid er 0.144 echey.

V'eh enmyssit ayns Luanistyn 2003 ass Euporie, ben-jee Greagagh y phalçhey as nane jeh ny Horae ayns feayn-skeealleydaght y Ghreag (as, rere shen, she neen lesh Zeus ee). She oltey phossan Ananke t'eh.

## Imraaghyn
A Day at the Races (albym)

She ***A Day at the Races*** y queiggoo albym lesh y vann craa-chiaull Goaldagh Queen. Va'n albym skeaylt magh er 10 Nollick 1976 liorish EMI Records 'sy Reeriaght Unnaneysit as liorish Elektra Records ayns ny Steatyn Unnaneysit. Va'n albym recortyssit ec The Manor, Sarm East, as Wessex Sound Studios ayns Sostyn as she eshyn va'n chied albym hene-ghientit gyn cur stiagh voish y ghienteyder Roy Thomas Baker; va ny currymyn jeshaghteyrys stiurit ec Mike Stone. T'eh gobbraghey myr cumraag rish yn albym jerrinagh lesh Queen, *[[A Night at the Opera (albym Queen)|A Night at the Opera]]*, as y daa jeu geddyn nyn enmyssyn voish filmyn lesh ny Braaraghyn Marx as bundeilaghey as cooishyn kiaullee cosylagh rish nyn geilley oc.

## Imraaghyn

## Kianglaghyn magh
*
Aae

Ta **aae**, **arc** ny **arçh** çheet er strughtoor cruillit jeeragh ta goll tessen (y reaish) reaymys yrjit as foddee dy vel eh gymmyrkey yn trimmid er-e-skyn, ny ayns cooish aae chochruinnagh lheid as stangey aae, y broo ushtey-hassooagh ny noi.

Foddee yn fockle aae ve ymmydit chammah er son shamyryn lajer fo halloo chammah raad t'ad croo aae gyn scuirr as jannoo farvoalley. Va ny chied aaeyn ry-gheddyn cha leah as y nah villey-bleeaney RC ayns seyrnaght vreekey voish Mesopotamia, as hoshee yn ymmyd oardreilagh jeu 'sy Çhenn Raue.

## Jallooyn

File:Pont du Gard - panoramio (11).jpg|Droghad ushtey Raueagh faggys da Nîmes, y Rank
File:Vanha kivisilta DSC08273 C.JPG|Droghad cloaie ayns Kerava, Finnlynn (2011)
File:Antonio Contin - Ponte dei sospiri (Venice).jpg|Droghad ny h-Osnaghyn, y Veneesh
File:Igreja, Mosteiro Alcobaça.jpg|Aaeyn ayns corp killagh vannishter Alcobaça, y Phortiugal (2008)


## Imraaghyn
An Cailín Ciúin

She fillym Yernish voish y vlein 2022 eh ***An Cailín Ciúin*** (va skeaylt magh er feie ny Cruinney myr ***The Quiet Girl***). Va'n fillym screeuit as stiurit ec Colm Bairéad. Ta'n fillym soit ayns 1981 as t'eh geiyrt er caillin nuy bleeaney d'eash ta çhyndaait çheusthie ta gennaghtyn thie graihagh da'n chied cheayrt tra t'ee ceau shayl souree er gowaltys marish lught mooinjerey foddey ayns Gaeltaght y Rinn, Coontae Phurt Largey. Va'n fillym enmyssit er son y Scannane Eddyr-ashoonagh Share ec 95oo Aundyryn Academy.

## Imraaghyn

## Kianglaghyn magh
* 
*
Samuel Palmer

She peinteyr reayrtyn çheerey, etçheyder, as jantagh prentyn Goaldagh va **Samuel Palmer** (27 Jerrey Geuree 1805 &ndash; 24 Boaldyn 1881). She screeudeyr sluightagh v'eh chammah. She dooinney ogheragh va Palmer 'sy Romanseeaght 'sy Vretyn Vooar as ren eh gientyn peintalyn bochillagh ashlishagh.

## Screeunyn
**An address to the Electors of West Kent*: Lioaran 1832
**The 1861 Lives Balance Sheet*:  Kione-ghraue lurg baase e vac Thomas More Palmer
* *On going to Shoreham, Kent to design from Ruth*: Padjer, 1826
* *With pipe and rural chaunt along*: Daan, Lioar Sketçhal Samuel Palmer 1824, Facsimile voish y British Museum va soilshit magh ec y William Blake Trust ayns 1862

## Kianglaghyn magh

*Duillag ec y Tate Gallery marish kuse dy yallooyn er obbyr Palmer
Shiaulteyr rollageagh

Ta **shiaulteyr rollageagh** çheet er peiagh ta ynsit, greit, as scarrit magh liorish claare etlagh spoar deiney myr anneyder ny oltey skimmee er boayrd saagh spoar. Ga dy vel yn enmys freaylt da troailtee spoar cheirdey, foddee yn enmys ve ymmydit chammah dauesyn erbee ta jurnaaghey 'sy spoar, goaill stiagh sheanseyryn, politickeyryn, as turryssee.

Voish y vlein 1961, ta mysh 600 shiaulteyryn rollageagh er n'etlagh 'sy spoar. Derrey'n vlein 2002, hooar shiaulteyryn rollageagh argid as ynsaghey voish reiltyssyn er lheh, foddee voish jantyssyn caggee ny shivoilagh. Agh, lesh etlagh fo-chruinagh y vishoon preevaadjagh SpaceShipOne ayns 2004, dirree ronney noa dy hiaulteyryn rollageagh magh: y shiaulteyr rollageagh traghtee.

## Jeeagh er neesht
* Sidoor aer
* Shiaulteyr ushtey
* Rolley shiaulteyryn rollageagh rere ennym
* Rolley shiaulteyryn rollageagh rere blein reihys
* Rolley deiney hooill er yn Eayst

## Imraaghyn

## Kianglaghyn magh
Gregor Werner

She cummeyder Austeyragh jeh'n eash Varockagh va **Gregor Joseph Werner** (28 Jerrey Geuree 1693 – 3 Mayrnt 1766). Ta enney mie er myr roie-immeeaghtagh Joseph Haydn myr y *[[Kapellmeister]]* lesh y lught-thie Ungaaragh Esterházy. S'goan obbraghyn Werner ta foast er mayrn, as ta enney share er jiu er son e vooinjerys tooilleilit v'ayn eddyr eh as Haydn.

## Kianglaghyn magh
Isla Fisher

She ben-aghteyr as ughtar Austrailagh ee **Isla Lang Fisher** (ruggit er 3 Toshiaght Arree 1976). Va Fisher ruggit lesh paarantyn Albinagh 'syn Omaan roish my darree ad dys yn Austrail as ee shey bleeaney d'eash. Tra v'ee ayn, hoshee ee goaill ayrnyn ayns soilsheenyn çhellveeish. Haink enney mooar urree tra ren ee cloie Shannon Reed 'sy çheabin çhellveeish Austrailagh *[[Home and Away]]* voish 1994–97.

Lurg ram paartyn er y çhellveeish as er yn ardan, ren Fisher arraghey rahoil dys Hollywood lesh e paart myr Mary Jane 'syn aachummey jantys bio jeh *[[Scooby-Doo (fillym)|Scooby-Doo]]* (2002), as voish shen t'ee er ny chloie ram paartyn mooarey ayns filmyn lheid as *[[Wedding Crashers]]* (2005), *[[Confessions of a Shopaholic (fillym)|Confessions of a Shopaholic]]* (2009), *[[Bachelorette (fillym)|Bachelorette]]* (2012), *[[The Great Gatsby (fillym 2013)|The Great Gatsby]]*, *[[Now You See Me (fillym)|Now You See Me]]* (y daa jeu ayns 2013), as *[[Nocturnal Animals]]* (2016). Ta paartyn elley eck goaill stiagh adsyn ayns *[[Swimming Pool (fillym 2001)|Swimming Pool]]* (2001), *[[I Heart Huckabees]]* (2004), *[[London (fillym Americaanagh 2005)|London]]* (2005), *[[Wedding Daze]]* (2006), *[[The Lookout (fillym 2007)|The Lookout]]*, *[[Hot Rod (fillym 2007)|Hot Rod]]* (y daa jeu ayns 2007), *[[Definitely, Maybe]]* (2008), *[[Burke & Hare (fillym 2010)|Burke & Hare]]* (2010), *[[Visions (fillym)|Visions]]* (2015), *[[Grimsby (fillym)|Grimsby]]*, *[[Keeping Up with the Joneses (fillym)|Keeping Up with the Joneses]]* (y daa jeu ayns 2016), *[[Tag (fillym 2018)|Tag]]* (2018), *[[The Beach Bum]]*, *[[Greed (fillym 2019)|Greed]]* (y daa jeu ayns 2019), as *[[Blithe Spirit (fillym 2020)|Blithe Spirit]]* (2020). Chammah's shen, t'ee er ny chur e goo rish karacteyryn ayns filmyn bioghit lheid as *[[Horton Hears a Who! (fillym)|Horton Hears a Who!]]* (2008), *[[Rango (fillym 2011)|Rango]]* (2011), as *[[Rise of the Guardians]]* (2012). 

Çheumooie jeh'n scannaneaght, ta Fisher cloie paart aafilleydagh er y chiarroo as y queiggoo straihyn jeh *[[Arrested Development (straih hellveeish)|Arrested Development]]* (2013, 2018–19), as t'ee cloie Mary ayns *[[Wolf Like Me (straih hellveeish)|Wolf Like Me]]* (2022–jiu). Ta Fisher er ny screeu daa noaskeeal da deiney aegey chammah's y straih lioar *Marge in Charge*. 

Ta Fisher poost rish Sacha Baron Cohen, as troor dy chloan oc.

## Imraaghyn

## Kianglaghyn magh

*
Giovanni Lanfranco

She peinteyr Iddaalagh jeh'n eash Varockagh va **Giovanni Lanfranco** (26 Jerrey Geuree 1582 – 30 Sauin 1647).

## Beashnys
Va Giovanni Gaspare Lanfranco ruggit ayns Parma, y trass mac lesh Stefano as Cornelia Lanfranchi, as v'eh currit stiagh myr guilley ayns lught thie yn Eearley Orazio Scotti. Chur e schlei 'sy linneeaght da goaill toshiaght rish prindeysaght marish yn ellyneyr Bolognagh Agostino Carracci, braar lesh Annibale Carracci, gobbraghey liorish Sisto Badalocchio ayns ny plaaseyn Farnese ynnydagh. Tra hooar Agostino baase ayns 1602, darree yn daa ellyneyr aeg dys keirdlann vooar Annibale 'sy Raue, as laue ec y cheirdlann ayns obbraghyn er y Galleria Farnese er farvoalley galleree yn Palazzo Farnese. T'eh er credjal dy ren Lanfranco cur rish y phannyl jeh *Polyphemus as Galatea* (coip ayns Galleree Doria) chammah as rish myn-obbraghyn elley 'sy çhamyr.

Lurg shen, ga dy row eh foast ny oltey jeh seyrlann Carracci jeh Carracci, ren Lanfranco, marish Guido Reni as Francesco Albani, jannoo frescoyn ayns Cabbal Herrera (San Diego) ayns San Giacomo degli Spagnoli (1602–1607). Chammah's shen, chur eh rish jesheenys fresco San Gregorio Magno as *Cappella Paolina* ayns Santa Maria Maggiore.

## Imraaghyn

## Kianglaghyn magh
Lieh-innys y Trinaid

She **Lieh-innys y Trinaid** yn ayrn smoo twoaieagh jeh Lieh-innys yn Antarctagh. T'eh sheeyney magh shiar hwoaie feie mysh 130&nbsp;km (80&nbsp;mi) dys Rheynn Dubouzet voish linney neurieugh ta kiangley Rheynn Kater er y choose heear hwoaie as Rheynn Longing er y choose hiar yiass. She Prime Head y boayl smoo twoaieagh er y lieh-innys. Mysh 20 kilomeaderyn çheu hiar yiass voish Prime Head foddee shiu çheet er Baie yn Treisht raad ta Ynnyd Esperanza ny hoie.

## Shennaghys
Haink y lieh-innys ayns shilley da'n chied cheayrt er 30 Jerrey Geuree 1820 liorish Edward Bransfield, Mainshtyr, Lhuingys Caggee Reeoil, jeeragh lurg ren eh tayrn Ellanyn Hetlynn Yiass noa-feddynit er kaart. 'Syn eash lurg va'n lieh-innys feddynit magh, chur jantee chaartyn enmyn eigsoylagh er y lieh-innys, goaill stiagh Thalloo yn Trinaid, Thalloo Palmer, as Thalloo Louis Philippe. Ta'n ennym çhymnit çheet ass "Thalloo yn Trinaid", va currit da liorish Bransfield ayns 1820 ayns enney, s'liklee, Cochorpaghey Trinity House, y lught-reill stiureydys mooiragh shendeeagh Goaldagh, ga nagh vel eh shickyr dy vel yn enmys çheet ass shen.

Er 16 Mee Houney 1820, begnagh blein ny yei feddyn magh y lieh-innys liorish Bransfield, ren y ronseyder Americaanagh Nathaniel Palmer as e skimmee tarlheimmey er y lieh-innys da'n chied cheayrt.

## Caslys-çheerey
* Lieh-innys y Trinaid. Scaailey 1:250000 caslys-çheerey boayl-oaylleeagh Ear. 5697. Institut für Angewandte Geodäsie as y British Antarctic Survey, 1996.

## Jeeagh er neesht
*Baie Bone
*Carrick Estay
*Y Cronk Rimmeigagh
*Eddy Col

## Imraaghyn

## Kianglaghyn magh
*Composite Gazetteer of Antarctica – ID 14958: Trinity Peninsula
Solace in Wicca

She fillym giare atçhim drama beashnyssagh Manninagh veih'n vlein 2013 eh ***Solace in Wicca***. Ta'n fillym cur sheese er cur-gy-baase Margaret Quaine as e mac Robert, yn un hampleyr jeh sleih va currit gy baase ry hoi'n witçheraght ayns Mannin as fer jeh ny dunveryssyn s'jerree chur Agglish Hostyn kied da ayns ny h-Ellanyn Goaldagh.

Va'n fillym ny chied ghientyn ve jeant slane 'sy Ghaelg, as hooar eh argid as pohlldey veih Culture Vannin, CinemaNX as Isle of Man Film. Hie eh er ny haishbyney da'n chied cheayrt ec Feailley Fillym Vannin ayns Mean Fouyir 2013 as hie eh er ny rheynn magh er-linney ayns Mee Houney 2017 liorish Culture Vannin.

## Skimmee
* Isla Callister myr Goo Margaret Quaine
* Paul Callister myr y Cleragh Skeerey
* Bruno Cavellec myr Mnr. Moore
* Stephen Craige myr Illiam Quaine
* Ffynlo Craine myr	Canoanagh Skylley Maayl
* Charlie Henry	myr y Gard Caarjoil
* Wayne Kelsall	myr yn Aspick
* Mike Martin myr y nah Ghard
* Barbara Quilliam myr Bnr. Moore
* Ean Radcliffe myr Captan ny Gardyn
* Jon Russell-Dunn myr y Marrooder
* Alistair Sutherland myr Canoanagh y Clieau Yiass

## Imraaghyn

## Kianglaghyn magh
*
Ny h-eaystyn Galileagh

Ta **ny h-eaystyn Galileagh** ny **ny fo-phlanaidyn Galileagh** çheet er ny kiare eaystyn smoo jeh Jupiter: Io, Europa, Ganymede, as Callisto. Ren Galileo Galilei cur shilley orroo da'n chied cheayrt ayns Mee ny Nollick 1609 ny Jerrey Geuree 1610, as ren eh cur enney orroo myr fo-phlanaidyn Jupiter ayns Mayrnt 1610. V'ad nyn gied reddyn ve feddynit magh as va cruinlaghey planaid elley goaill magh y Chruinney.

T'ad coontit mastey ny corpaneyn smoo ayns Corys ny Greiney faagail magh y Ghrian as ny hoght planaidyn, as craueyn raadeeoil ny smoo na fer erbee jeh ny planaidyn crivassanagh. She Ganymede yn eayst smoo ayns Corys ny Greiney, ny smoo na Curain, ga nagh vel eh cha mooar rere glout. Ta ny tree eaystyn sthie—Io, Europa, as Ganymede—ayns aavuilley cruinlagh er 4:2:1 rish y cheilley. Ga dy vel cummey cruinn ec ny h-eaystyn Galileagh, ta cummaghyn meereiltagh ec dagh fer elley jeh eaystyn Jupiter.

Va ny h-eaystyn Galileagh fakinit da'n chied cheayrt ayns 1609 ny ayns 1610 erreish da ren Galileo lhiassaghyn rish y fodreayrtan echey. Lhig ny lhiassaghyn shen da corpaneyn nuauoilagh y chronnaghey ny share na rieau. Haishbyn baghtyn Galileo scansh y fodreayrtan myr greie da rollageyderyn er-yn-oyr dy ren eh prowal dy row reddyn 'sy spoar nagh row ry-akin ec y tooill. Ren feddyn magh corpaneyn niauoilagh va cruinlaghey red elley nagh row yn Chruinney cur builley da'n chorys dowanagh Ptolemaiagh, sheiltynys dowan-laarnagh raad ta dagh red cruinlaghey yn Chruinney.

Hoshiaght, d'enmys Galileo yn feddyn magh myr y **Cosmica Sidera** ("rollageyn Cosimo"), agh va'n rah ec ny h-enmyn va reiht ec Simon Marius. Ren Marius feddyn magh ny h-eaystyn liorish hene begnagh ec y traa cheddin ren Galileo feddyn ad magh, 8 Jerrey Geuree 1610, as hug eh nyn enmyn roie daue, as ad çheet magh as graihderyn Zeus, rere faaue liorish Johannes Kepler, 'sy *Mundus Jovialis* echey va soilshit magh ayns 1614.

Cha row fys er eayst elley Jupiter faagail magh ny h-eaystyn Galileagh derrey feddyn magh yn eayst Amalthea ayns 1892.

## Olteynyn

## Imraaghyn

## Kianglaghyn magh

* Greie lesh Sky & Telescope ry hoi cur enney er ny h-eaystyn Galileagh 
*Sheiltyn Eddyr-obbraghey 3D er Jupiter as ny h-eaystyn Galileagh 
* ''A Beginner's Guide to Jupiter's Moons''
Bob Carswell

She screeudeyr, çhebbeyder radio, as sheerloayreyder Manninagh er son y Ghaelg as cultoor Vannin eh **Robert Corteen Carswell** RBV, ta goll er enney ny share myr **Bob Carswell** (ruggit ayns 1950). Ayns 2013 hooar eh yn aundyr *[[Reih Bleeaney Vannin]]* voish Undinys Eiraght Vannin er son e choyrtyssyn da cultoor Vannin.

## Scaalheaney
Va Carswell currit da'n Ghaelg 'sy chummey screeuee tra v'eh foast aeg, trooid ny teksyn classicagh Manninagh *First Lessons in Manx* liorish Edmund Goodwin as lhieggan 1775 y *Chonaant Noa*. Tra v'eh ayns e 'eedyn leah, haink er dy ve ny oltey as, eisht, ny oltey bing 'sy Çheshaght Ghailckagh. She trooid y chiangley shen haink eh stiagh 'sy scaalheaney ayns ny 1970yn leah tra ren eh chur stoo er n'yannoo dy arryltagh er son scoltanyn 15 minnidyn shiaghtinoil va currit da claareeyn 'sy Ghaelg er Radio Vannin. Ren e chohoyrtyssyn goaill stiagh naight as baghtyn er y chooid smoo, chammah's feeynaidyn aitt bunneydagh, cloiaghyn giare, as claareeyn feanishagh.

She oltey yn Ving Scaalheanee Ghaelgagh eh Carswell, as t'eh coontit jiu myr fer jeh ny gooyn smoo scanshoil ayns scaalheaney ny Gaelgey. She *[[Claare ny Gael]]* e chlaare roie er y radio, claare shiaghtinoil ta "jeeaghyn er y theihll as y chultoor Manninagh trooid berçhys y chiaull Vanninagh as Gaelgagh". Roish shoh, t'eh er ny leayrey as ny ghientyn ny claareeyn *Traa dy Liooar* as *Shiaght Laa*.

## Screeu

She feelee as screeudeyr eh Carswell chammah. Ta enney mooar er er son e chohoyrtyssyn da'n lettyraght Vanninagh noa-emshyragh. Chammah's e screeunyn da'n radio voish ny 1970yn leah, chur Carswell y chooid smoo jeh'n stoo da'n cholloo Gaelgagh shiaghtinoil, *Cree ny Cooish*, haink magh 'syn *Isle of Man Weekly Times* eddyr 1982 as 1984. She çhyndaayssyn skeealyn, fograghyn oikoil, spotçhyn, peeshyn earishlioar, as artyn kicklopaidagh er y chooid smoo ren eh chammah as stoo shendeeagh as beggan dy screeunyn crootagh bunneydagh. Ren Carswell cur stoo cosoylagh rish yn earishlioar, *FRITLAG*, hie magh er ny hoilshaghey ayns 14 lhiegganyn eddyr 1983 as 1987. T'eh er ny chur ram daanyn as peeshyn elley myrgeddin da clouyn elley as da taghyrtyn elley lheid as yn Chruinnaght. Ta kuse dy lioaryn feeleeaght soilshit magh echey chammah, goaill stiagh *Shelg yn Drane* (1994) as *[[Arraneyn 'sy Ghaelg]]* (1996).

Ayns 2010 ren eh reaghey *Manannan's Cloak: An Anthology of Manx Literature*. Ta'n lioar geiyrt er y lettyraght Vanninagh voish e chied huarystal dys y laa t'ayn jiu, kiangley asstayrnyn daahengagh rish baghtyn ta cur ad ayns co-hecks y çhennaghys Manninagh. Ta'n lioar ny chied lane-haglym jeh'n lettyraght Vanninagh as t'eh coontit myr cohoyrtys scanshoil da'n chultoor as enney Manninagh.

## Imraaghyn
Cristen Marritt

She cloieder badmyntyn Manninagh ee **Cristen Elizabeth Marritt** (née **Callow**; ruggit er 27 Boaldyn 1989). 

## Coorse spoyrt
Ren Marritt cohirrey ec Gammanyn ny h-Ellanyn ayns 2009, 2011, as 2013. Chossyn ee boyn ooha ayns 2009, boyn ooha as argid ayns 2011 as boyn argid as airhey ayns 2013. Ayns 2010, ghow ee ayrn ayns Gammanyn y Cho-unnaneys, agh chaill ee ayns bout y 16 jerrinagh.

## Imraaghyn
Adam Long (bluckaneyr)

She bluckaneyr keirdey Manninagh eh **Adam David Long** (ruggit er 11 Sauin 2000). Ec y traa t'ayn, t'eh cloie myr fendeilagh marish Doncaster Rovers.

## Coorse club
Ruggir er Mannin, ghow Long toshiaght rish e choorse marish y chlub ynnydagh St Georges roish hie eh dys Wigan Athletic ayns 2017. Hoshee eh da'n chied cheayrt er y chied wirran car y ghamman noi Middlesbrough Fo-23 ayns Jerrey Fouyir 2017 'syn EFL Trophy.

Er 20 Toshiaght Arree 2020, ren Long fo-screeu lesh Notts County er bargane eeasaght un-vee toshee.

Er 17 Jerrey Souree 2022, ren Long fo-screeu bargane daa-vlein marish y chlub Doncaster Rovers er feeagh follit.

## Imraaghyn

## Kianglaghyn magh
*
Daryl Callister

She golfeyr Manninagh eh **Daryl Callister** (ruggit er 30 Mayrnt 1989).

## Coorse spoyrt
Haink Callister stiagh 'sy 23oo ynnyd ayns ny singilyn ayns Gammanyn ny h-Ellanyn, 2015, as chossyn eh boyn airhey 'sy chohirrey fwirran as eh cloie lesh fwirran Vannin.

Ayns Gammanyn ny h-Ellanyn, 2017, haink eh stiagh 'sy trass ynnyd, marish Colin Daly ass Gotland, agh chossyn Daly yn boyn airhey lurg aa-chloie. Chossyn Mannin cohirrey fwirran ny fir.

## Imraaghyn
Annie Yeamans

She ben-aghteyr karacteyr va **Annie Griffiths Yeamans** (19 Sauin 1835 – 3 Mayrnt 1912). Ren ee cloie ayns ram obbraghyn Harrigan & Hart.

## Beashnys
Va Yeamans ruggit ayns Mannin er 19 Sauin 1835 as darree ee myr paitçhey aeg dys yn Austrail raad ghow ee toshiaght rish e coorse theateragh ayns 1845.

## Cloieder
She cloieder ard-ghooagh va Yeaman, as ren ee obbraghey ayns ny Steatyn Unnaneysit as 'syn Austrail er y chooid smoo. Hoshiaght, dobbyr ee myr skibbyltagh-cabbyl 'sy chiarkys 'syn Austrail as phoose ee rish e fer sheshee Edward "Ned" Yeamans, (bonkan Americaanagh), jannoo turryssyn 'syn Aishey lesh y cheilley. Haink e chied phaart cloie er yn ardan ayns 1868 tra chloie ee Cinderella ec y çhenn New York Theatre.

Ren ee keayrt er ny Steatyn Unnaneysit ayns 1865, as rish tammylt beg ayns Yokohama 'sy Çhapaan, raad haink Willie Edouin ny quail ayns 1866. Haink urree dy ve treoghit ayns San Francisco ayns ny 1860yn jeianagh, as hie ee dys York Noa marish e paitçhyn raad chloie ee liorish G.L.Fox, cloie Aunt Ophelia ayns 1877 ayns *[[Uncle Tom's Cabin]]*, as raad haink enney share urree er son e paart myr Cordelia 'sy chloie lesh Edward Harrigan. Ren Yeaman cloie da'n cheayrt jerrinagh ayns Vaudeville ayns 1907. Car e coorse cloie, ren ee obbraghey marish Albert Marshman Palmer, Augustin Daly, Sydney Rosenfeld, as Sadie Martinot ayns obbraghyn Americaanagh.

She arraneyder as ben-aghteyryn va ny h-inneenyn eck, Lydia Yeamans Titus as Jennie Yeamans. 

## Imraaghyn

## Kianglaghyn magh
*
Frederick Agnew Gill

Va'n Captan **Frederick Agnew Gill** (25 Boaldyn 1873 – 4 Mean Souree 1938) ny offishear 'syn Armee Ghoaldagh as ny chloieder polo ayns Cloiaghyn Olympagh y Touree, 1900. She reireyder polo v'eh ec y Ranelagh Club ayns Lunnin.

## Beashnys
V'eh ruggit ayns 1873 ayns Balley Chashtal as ynsit ec y Cholleish Hidooragh Reeoil, Sandhurst. Er 13 Mayrnt 1893, v'eh pointit myr fo-aachaptan er ny 3rd Dragoon Guards.

Ec ny Cloiaghyn Olympagh ayns 1900 v'eh ny oltey jeh'n wirran Bagatelle Polo Club de Paris, chossyn boyn ooha 'sy pholo.

Ec brishey magh y Chied Chaggey Dowanagh, hie eh stiagh 'syn Armee Ghoaldagh reesht myr fo-aachaptan 'sy Queen's Own Oxfordshire Hussars er 26 Luanistyn 1914. Er 1 Nollick 1914 hooar eh yrjaghey shallidagh myr captan. Hooar eh rhenk veayn myr captan er 21 Jerrey Geuree 1916.

Lurg y caggey, chloie eh er son Club Polo Ooilley Nerin 'sy cheayrt ren ad dys ny Steatyn Unnaneysit ayns 1922.

Hooar eh baase ayns Emery Down, Hampshire, 'sy vlein 1938.

## Imraaghyn
C/2022 E3 (ZTF)

She comaid foddey-earishagh voish bodjal Oort eh **C/2022 E3 (ZTF)**. V'eh feddynit magh ec y Zwicky Transient Facility (ZTF) er 2 Mayrnt 2022. Ta lonraghey eayney-ghial mygeayrt e heshvean, kyndagh rish bree yn toilshey greiney er y charboan daa-vreneenagh as er y cheeanagan.

Ta enmyssey coryssagh y chomaid goaill toshiaght lesh C ta cowraghey nagh comaid earishagh t'eh, as ta "2022&nbsp;E3" dy nee eshyn y trass comaid ve feddynit magh 'sy chied lieh jeh Mayrnt 2022.

V'eh oolit dy row çheshvean y chomaid mysh kilomeadar er mooadys as dy row eh çhyndaa keayrt dagh 8.7 ooryn. Va arbyllyn joan as gas y chomaid sheeyney magh harrish millioonyn dy chilomeadaryn as, car Jerrey Geuree 2023 haink er noi-arbyl elley - y trass arbyl - dy ve fakinit.

Ren y comaid roshtyn e perihelion er 12 Jerrey Geuree 2023, ec lhiurid er 1.11 AU (166 millioonyn km; 103 millioonyn mi), as v'eh ec y voayl s'niessey da'n Chruinney er 1 Toshiaght Arree 2023, ec lhiurid er 0.28 AU (42 millioonyn km; 26 millioonyn mi). Ren y comaid roshtyn 5 rere mooadys baghtal as v'eh ry-akin da'n tooill fo speyr reghorraghey. 

## Imraaghyn
Bill Malarkey (politickeyr)

She politickeyr Manninagh va **William Mackay Malarkey** (18 Mean Souree 1951– 20 Toshiaght Arree 2020). V'eh reiht myr OCF lesh Partee Mannin Libraalagh] da Doolish Yiass agh ny s'anmey hreig eh yn partee as hoie eh myr neuchrogheydagh. Ayns ard-reihys y vlein 2011, chaill eh e hoiag da'n streeuder Kate Beecroft ass Mannin Libraalagh. V'eh aa-reiht ayns fo-reihys ayns Boaldyn 2015 myr streeuder neuchrogheydagh as dreill eh e hoiag da Doolish Yiass ayns Mean Fouyir 2016.

Hooar Malarkey baase er 20 Toshiaght Arree 2020 kyndagh rish y changhyr.

## Imraaghyn
Howard Quayle

She politickeyr Manninagh eh **Robert Howard Quayle** CBE (ruggit ayns 1967). She aa-Ard-hirveishagh Vannin t'eh eddyr 4 Jerrey Fouyir 2016 as 12 Jerrey Fouyir 2021. Roish shen, she shirveishagh Slaynt as Kiarail y Theay v'eh, derrey ny h-ard-reihyssyn ayns Mean Fouyir 2016.

## Coorse leah
Ghow Quayle toshiaght rish e heihll obbree myr sharvaant theayagh 'sy Tashtey as ayns plannal gurneilys ynnydagh roish my darree eh stiagh 'sy rheynnag argidoil, gobbraghey lesh NFU Mutual Insurance Group as Clerical Medical.

Fy yerrey, hie eh geiyrt er e ayr stiagh 'syn eirinys as cheau eh shayl myr lhiass-eaghtyrane er Sheshaght-cheirdey Ashoonagh Eirinee Vannin feie daa vlein roish my row eh pointit myr eaghtyrane eddyr 2005 as 2010.

## Coorse politickagh
Ayns 2011, va Quayle reiht da'n Chiare as Feed son Medall lesh 41.9% jeh ny voteyn, ceau yn OCF as Shirveishagh Kiarail y Theay roie Martyn Quayle magh. Ayns 2016, v'eh aa-reiht myr fer jeh'n daa OCF son Medall fo ny reaghyssyn reihyssagh aa-lhiassit. As daa vote ec dagh reihder nish, vooadee Quayle earroo ny voteyn echey, agh va ayrn ny voteyn echey leodit fo'n chorys noa, as haink eh stiagh 'sy nagh ynnyd lurg Bill Shimmins. Va Quayle looit stiagh 'sy Chiare as Feed er 4 Jerrey Fouyir 2016 as, lyrg shen, v'eh reiht myr yn Ard-hirveishagh liorish Tinvaal.

Ayns Boaldyn 2021, dooyrt eh nagh beagh eh shirrey aa-reihys ayns Ard-reihys Vannin, 2021. Er 17 Mean Fouyir 2021, tammylt giare roish yn ard-reihys, haghyr stroak echey as v'eh currit stiagh 'sy thie lheihys feie kiare laaghyn.

Va Quayle pointit myr Anneyder Oardyr yn Impiraght Ghoaldagh (CBE) ayns Onnoryn Ruggyree, 2021, er son shirveishyn da sleih Vannin.

### Governmental positions

* Ard-hirveishagh, 2016–2021
* Shirveishagh Treealys, 2021
* Shirveishagh Slaynt as Kiarail y Theay, 2014–2016
* Oltey Rheynn Lhiassaghey Tarmaynagh, 2013–2014
* Oltey Lught-reill Lectraghys Manninagh, 2013–2014
* Oltey Rheynn Bun-troggalys, 2011–2013
* Oltey Ving Scrutaght y Pholasee Tarmaynagh, 2011–2013
* Oltey y Ving Phlannal, 2011–2013

## Bea phersoonagh
Ta Quayle poost rish Lorraine, as ta troor dy chloan oc. Ta Quayle er n'obbraghey myr eirinagh chammah, as t'eh er ny hroggal seose shioltane d'ollee Aberdeen Angus fuilleeagh.

## Imraaghyn
Mario Bettinus

She fallsoonagh, maddaghteyr, as rollageyder Yeeseynagh Iddaalagh va **Mario Bettinus** (; 6 Toshiaght Arree 1582 &ndash; 7 Sauin 1657). Va'n towl eaystagh Bettinus enmyssit ass liorish Giovanni Riccioli ayns 1651.

## Imraaghyn

## Kianglaghyn magh
*Bettinus' (1642, 2 vol.) ''Apiaria universae philosophiae mathematicae'' - Lioarlann Linda Hall
News of the World (albym)

She ***News of the World*** y sheyoo albym seyrlann liorish y vann craa-chiaull Goaldagh Queen. Hie eh er ny skealley magh er 28 Jerrey Fouyir 1977 liorish EMI Records 'sy Reeriaght Unnaneysit as liorish Elektra Records ayns ny Steatyn Unnaneysit. She *News of the World* va'n nah albym ve recortyssit ec ny seyrlannyn Sarm East Studios as Wessex Sound Studios ayns Lunnin, as er ny yeshaghtey ec Mike Stone, as v'eh co-ghientit ec y vann as Stone.

Ayns 1977, va cloiederyn craa-chiaull punk, as ny Sex Pistols er lheh, cur rish aawoalley noi ellyneyryn y chraa-chiaull eiyrtyssagh lheid as Queen. Dreggyr y bann rish yn aawoalley shoh liorish aashaghey nyn sheean craa-chiaull heeansagh as ren ad jeeraghey ayns troa sheean craa-chiaull yoinagh. Ren yn albym roshtyn earroo 4 er y chaart UK Albums Chart as earroo 3 er y chaart Americaanagh Top Albums chart, as hooar eh teishtyssyn ard er feie ny Cruinney. Ta ny smoo na 4 millioonyn dy choipyn jeh'n albym eeckit ayns ny Steatyn Unnaneysit. Ren y singyl toshee, "We Are the Champions", roshtyn earroo 2 er y chaart UK Singles Chart as earroo 4 er y ''Billboard'' Hot 100. S'mestit ec y toshiaght va'n freggyrt chremeydagh rish *News of the World* as ram baghteyryn gra dy row mod kiaullee yn van er ve caghlaait. Ansherbee, t'eh coontit nish myr fer jeh albymyn Queen share choud's ta "We Are the Champions" as "We Will Rock You" coontit nish myr anthymyn y chraa-chiaull.

## Imraaghyn

## Kianglaghyn magh
*Ynnyd-eggey oikoil Queen: Discography: News of the World
Yuliya Levchenko

She ard-lheimmeyder Ookraanagh ee **Yuliya Andriyivna Levchenko** ny **Yuliia Andriivna Levchenko** (; ruggit er 28 Sauin 1997).

## Coorse
Ren Levchenko cohirrey ec Cloiaghyn Olympagh y Touree, 2016, agh ren ee roshtyn y chione-chloie. Chossyn ee yn boyn airhey ec ny Feniaghtyssyn Oarpagh fo-23 ayns 2017 as chossyn ee yn boyn argid ec Feniaghtyssyn y Theihill, 2017. V'ee 'sy nah rhenk 'sy theihll car imbagh y vlein 2017.

Ren Levchenko cohirrey ec Cloiaghyn Olympagh y Touree, 2020, raad haink ee stiagh 'sy hoghtoo ynnyd.

## Imraaghyn
Ivona Dadic

She roortagh rane as magher Austeyragh jeh sluight Bosniagh ee **Ivona Dadic** (ruggit er 29 Nollick 1993). Ren ee cohirrey ec Cloiaghyn Olympagh y Touree, 2012, ayns cloie heptathlon ny mraane. Ec Cloiaghyn Olympagh y Touree, 2020, haink ee stiagh 'sy hoghtoo ynnyd.

## Imraaghyn

## Kianglaghyn magh
*
Elizabeth Holloway Marston

She turneyr as shicklaagagh Americaanagh va ruggit ayns Mannin va **Sarah Elizabeth Marston ** (née **Holloway**; 20 Toshiaght Arree 1893 – 27 Mayrnt 1993). Marish e fer sheshee, William Moulton Marston, ta feeudys currit j'ee son lhiassaghey yn towshan trimmid folley systolagh va ymmydit son molteyrys y aanchoodaghey; roie-immeeaght yl-ghraaf.

Ta feeudys currit j'ee chammah myr breeaghys da'n er sheshee eck ayns crooaght Wonder Woman, karacteyr va bunnit er nyn gommagh bea yl-channooagh, Olive Byrne.

## Imraaghyn
Maya Gabeira

She markiagh tonn mooar Brasseelagh ee **Maya Reis Gabeira** (ruggit er 10 Averil 1987). Ta enney share urree er-yn-oyr dy ren ee markiagh er tonn 22.4 m (73') er yrjid ayns Nazaré, y Phortiugal ayns Toshiaght Arree 2020, as y treanid shen er ny recortyssey liorish y *[[Guinness World Records]]* myr y tonn smoo rieau va markit liorish ben. Va'n chied recortys elley roish shen jeant eck chammah ayns Jerrey Geuree 2018, as y tonn shen 20.8 m (68') er yrjid.

Ta Gabeira er ny gheddyn ram accolaidyn, goaill stiagh aundyr ESPY son y Roortagh Bwoirrin Share ayns Spoyrtyn Jantys. T'ee coontit mastey ny markee tonn woirrin share v'ayn rieau er dy henney.

## Imraaghyn

## Kianglaghyn magh

*
Larysa Hryha

She cloieder badmyntyn Ookraanagh ee **Larysa Valeriïvna Hryha** ( *Larysa Valeriivna Hryha*; ruggit er 31 Boaldyn 1984), ny **Larisa Griga** keayrtyn. Chossyn ee boyn airhey ec Feniaghtyssyn Badmyntyn Sosharagh yn Oarpey, 2003, ayns cloiaghyn singylyn ny mraane. Ren ee cohirrey ec Cloiaghyn Olympagh y Touree, 2008, as reesht ayns Cloiaghyn Olympagh y Touree, 2012.

## Coorse
Chloie ee ec yn IBF World Championships, 2005, ayns Anaheim as ren ee roshtyn y nah vout raad chaill ee noi Xie Xingfang ass y Çheen).

Myr cloieder ayns fwirran BC Amersfoort, ren Griga roshtyn kione-chloie Chappan yn Oarpey, 2007 ayns Amersfoort. Marish Lotte Bruil-Jonathans, Yao Jie, Dicky Palyama as Eric Pang, chaill ad y kione-chloie noi'n wirran NL Primorje. 

## Imraaghyn
KELT-9b

She planaid neughrianagh eh **KELT-9b**. She Jupiter feer-heh t'eh as t'eh cruinlaghey yn rollage KELT-9, rollage horçh B/horçh A leah, ta soit mysh 670 sollys-vleeantyn voish y Chruinney. V'eh cronnit liorish y Kilodegree Extremely Little Telescope (KELT), as va feddynys y phlanaid fogrit magh ayns 2016. Ec jerrey yn vlein 2022, t'eh coontit myr y planaid neughrianagh s'çhoe.

## Imraaghyn
Jesús Castillo (bluckaneyr Perooagh)

She bluckaneyr keirdey Perooagh eh **Jesús Abdallah Castillo Molina** (ruggit er 11 Mean Souree 2001), ta goll er enney chammah myr **Jesús Castillo**. T'eh cloie myr bwoalleyder lesh y chlub Perooagh Sporting Cristal as fwirran ashoonagh y Pheroo ec y traa t'ayn.

## Kianglaghyn magh
*
Putage ghoo

She sorçh ardjynagh jeh pronnag folley ee **putage ghoo**. Ta'n phutage ghoo çheet as ny h-Ellanyn Goaldagh. Ta'n phutage ghoo jeant as fuill feill vuc ny feill vart marish blennick vuickey ny geirr, as grine ennagh, lheid as meinn chorkey, garveinn chorkey, ny garveinn oarn, liorish ymmyd lussyn lheid as lurgeydish. Ta cummal y phutage ghoo anchasley rish sorçhyn elley jeh pronnagyn folley ta eeit ayns ayrnyn elley yn theihill.

## Imraaghyn

## Kianglaghyn magh
Skeddan jiarg

Ta **skeddan jiarg** çheet er skeddan slane, eeast ooillagh veg, t'er ny ve skeilt voish y chione dys y famman sheese y dreeym drommey, as t'er ny ve scoltit, sailjit ny piggylit, as feayr-yaaghit erskyn speiltyn smoghaney (fuygh darree son y chooid smoo).

Ayns Mannin, v'ad eeit dy mennick, gollrish scarrag, car y jinnair beg ny myr taitnys shibbyr marish arran as eeym. 'Sy Reeriaght Unnaneysit, ayns Nerin, as ayns ardjyn eigsoylagh ayns America Hwoaie, ta skeddanyn jiargey eeit myr anjeeal.

## Daaghey

Ta lhiassaghey trome ry-laccal dy yannoo skeddan feer yiarg. Ansherbee, car y Chied Chaggey Dowanagh, chur ad stiagh daaghey myr towse tarmaynagh er yn oyr dy row yn obbraghey lhiassee roud. Chur yn daaghey rish creck tappee as aashagh ny skeddanyn jiargey er vondeish vooar. Hoshiaght, chur ad daah terr geayil va enmyssit Brown FK. Jiu, ta'n chooid smoo jeh skeddanyn jiargey daahit liorish sollan as daah annatto najooragh. Ta slattys y Voodeeys Oarpagh cur cagliagh er goaill stiagh cooie laaoil Brown FK da 0.15&nbsp;mg/kg. Agh, cha nel skeddanyn jiargey ta gientit ayns Mannin as Nalbin daahit; ta traa yn jaaghey sheeynt magh 'sy vod tradishoonagh.

## Aarlaghey

Lhissagh eeastyn "feayr-yaaghit" nagh row sailjit ve aarlit rere coagyraght roish my vel ad eeit dy sauçhey (rere broiagh, freeghey, greddey, ny rostey, myr sampleyr). Dy cadjin, share eeastyn ooillagh da jaaghey er-yn-oyr dy vel y çhiass skeaylt dy corrym liorish yn ooill, as cha nel feill yn eeast lhiannaghey myr t'eh lhiannaghey ayns eeastyn çhirmey.

## Çhynskyl ny skeddanyn jiargey
S'foddey shennaghys lhiassee ny skeddanyn jiargey ayns Mannin. Ga nagh vel fys ain er bun yn obbraghey lhiassee, t'eh er ve fakinit er yn ellan voish ny 1870yn. Voish shen, ta skeddanyn jiargey Manninagh er ny ve jaaghit ayns troggalyn er feie'n ellan. She Moore's of Peel (bunnit ayns 1882) as Devereau and Son (bunnit ayns 1884) ayns Purt ny h-Inshey ny mwyljyn lhiassee smoo er yn ellan. Ta'n Moore's soit rish y Neb as hooar ad nyn skeddanyn voish ny baataghyn 'sy phurt as ren ad lhiassaghey ny eeastyn cha tappee as v'eh lowit. Ren ny mraane giarrey ny smoo na 18 eeastyn dagh minnid. Eisht, va ny eeastyn baiht ayns sollan as currit er lattyn roish my row ad croghit ayns çhymleeyn mooarey son dy ve jaaghit. Jiu, ta skeddanyn jiargey Manninagh creckit er feie ny Cruinney.

Va Mallaig coontit myr y phurt smoo tarrooagh 'syn Oarpey, as ta ard-ghoo er son e skeddanyn jiargey ta jaaghit dy tradishoonagh, chammah as skeddanyn jiargey Steornavaie as Loch Fìne. Ta ard-ghoo er y valley beg Craster ayns Northumberland chammah er son e skeddanyn jiargey Craster, ta lhiassit 'sy thie jaagh ynnydagh, creckit ayns shapp y valley beg, as creckit er feie ny Cruinney.

## Imraaghyn

## Kianglaghyn magh

* Isle of Man Kipper Museum
* E154 Brown FK
Letizia Paternoster

She daawheeylleyder raaidey as rane Iddaalagh ee **Letizia Paternoster** (ruggit er 22 Jerrey Souree 1999). T'ee ratçhal er y daawheeyl lesh UCI Women's WorldTeam Trek–Segafredo.

Ayns Jerrey Fouyir 2017, chossyn ee airh 'sy çhelg fwirranagh ec yn UEC European Track Championships, 2017, ayns Berleen. Ayns Averil 2018, chossyn ee yn Gran Premio della Liberazione 'sy Raue, e chied varriaght ayns ratçhal raaidey cheirdey. Daa laa ny s'anmey, hoshee ee ayns Festival Elsy Jacobs, taghyrt keimagh tree-laa ayns Lucsemburg, as chossyn ee yn cheim yerrinagh as y rang-oardraghey cadjin. She naim lhee yn aghteyr Peter Facinelli.

## Imraaghyn

## Kianglaghyn magh
Magdalena Neuner

She eear-ghaa-roortagh keirdey Germaanagh ee **Magdalena "Lena" Neuner** (ny **Magdalena Holzer** dy leighoil voish e poosey ayns 2014; ruggit er 9 Toshiaght Arree 1987). She ish y ven smoo rahoil v'ayn rieau ec ny Biathlon World Championships as cosneyder boyn airhey Olympagh daa cheayrt t'ee chammah. Tra v'ee 21 vleeaney d'eash, haink urree dy ve ny cosneyder er Cappan y Theihill Erskyn Ooilley ayns shennaghys yn International Biathlon Union (IBU). Marish 34 barriaghtyn Cappan y Theihill, ta Neuner rhenkit 'sy nah ynnyd er son barriaghtyn coorse er turrys y Biathlon World Cup. T'ee er ny chosney enmys Chappan y Theihill Erskyn Ooilley tree keayrtyn, ayns 2007–08, ayns 2009–10, as ayns e imbagh jerrinagh ayns 2011–12. Tra v'ee 25 bleeaney d'eash, dirree ee ass y spoyrt ayns Mayrnt 2012 as ee gra nagh row yn greeasaghey cheddin eck as dy row ee geearree bea chadjin.

## Imraaghyn

## Kianglaghyn magh

*  
* Magdalena-strickt.de, ynnyd-eggey nittal Neuner 
* Staydraa ec yn IBU Datacenter
Farkas Bolyai

She maddaghteyr Ungaaragh va **Farkas Bolyai** (9 Toshiaght Arree 1775 – 20 Sauin 1856; ennit chammah myr **Wolfgang Bolyai** 'sy Ghermaanish). Ta enney mie er son yn obbyr echey 'sy towse-oaylleeaght.

## Kianglaghyn magh

* 
* Tooilley imraaghyn bentyn rish Farkas Bolyai 
* Thie Tashtee Cooinaghtyn Bolyai
*
Raica Oliveira

She craishteyder Brasseelagh ee **Raica Oliveira** (ruggit er 22 Jerrey Geuree 1984). Ta enney urree son yn obbyr ta jeant eck marish shiartanse dy cholughtyn, goaill stiagh Emanuel Ungaro, Dior, Dolce & Gabbana, Yves Saint Laurent, *[[Vogue (earishlioar)|Vogue]]*, Chanel, Lancôme, Victoria's Secret, Pepe Jeans, *[[Sports Illustrated Swimsuit Issue]]*, JLO, H&M, *[[Elle (earishlioar)|Elle]]*, *[[Marie Claire]]*, TNG, Ann Taylor as XOXO.  Voish y vlein 2008, t'ee er ny ve gobbraghey myr earisheyr fassan marish *Jornal Record*.

## Imraaghyn
Craig Beattie

She aa-vluckaneyr keirdey Albinagh eh **Craig Beattie** (ruggit er 16 Jerrey Geuree 1984). Chloie eh myr bwoalleyder.

Hoshee eh yn coorse echey lesh Celtic roish my darree eh dys West Bromwich Albion as Swansea City, raad va shaylyn eeasaght echey marish shiartanse dy chlubyn 'sy Football League. Lurg shen, va shaylyn giar echey marish Heart of Midlothian, St Johnstone, Barnet, Dundee, Ayr United, Stirling Albion, Edinburgh City as Elgin City.

Chossyn eh shiaght idd marish Fwirran bluckan coshey ashoonagh ny h-Albey raad ren eh scoaral un cheayrt. Chammah's shen, chloie eh marish ny fwirranyn ashoonagh fo-19, fo-21 as B.

## Imraaghyn

## Kianglaghyn magh

*
Witold Kiełtyka

She kiaulleyder Polynnagh va **Witold** "**Vitek**" **Kiełtyka** (24 Jerrey Geuree 1984 – 2 Sauin 2007). Va enney share er myr y drummeyder as y bwoalleyder 'sy vann kiaull veainagh y vaaish Decapitated, as v'eh ny vraar s'aa lesh y chiaulleyder Wacław "Vogg" Kiełtyka. V'eh cloie lesh y vann voish e hoshiaght ayns 1996, tra v'eh 12 vleeaney d'eash. Chloie eh lesh ny bannyn elley Dies Irae as Panzer X.

## Baase

Er 29 Jerrey Fouyir 2007, as eh jurnaaghey dys cloie ayns Gomel, y Velaroosh, haghyr smoash carbyd marish y varoose va gymmyrkey Decapitated as Crionics as lorree va gymmyrkey fuygh. Hooar Kiełtyka as Adrian Kowanek gortaghyn king geyrey.

Va'n jees currit da'n thie lheihys ayns Novozybkov, y Roosh. Ga dy ren lught-thie Kiełtyka skeaylley magh fockley gra dy row eh slaanaghey as lhiassaghey, hie eh trooid trepanal as v'eh yn dean eh y chur dys y thie lheihys ayns Kraków, y Pholynn, son lheeys s'odjey y gheddyn. Agh, hooar Kiełtyka baase er 2 Sauin 2007 as eh 23 bleeaney d'eash.

## Jysk-oaylleeaght
* (1997) Decapitated – *Cemeteral Gardens* (taishbynys)
* (1998) Decapitated – *The Eye of Horus* (taishbynys)
* (2000) Decapitated – *[[Winds of Creation]]* (Wicked World/Earache Records)
* (2000) Decapitated – *[[The First Damned]]* (Metal Mind Productions)
* (2002) Decapitated – *[[Nihility]]* (Earache Records)
* (2004) Decapitated – *[[The Negation]]* (Earache Records)
* (2006) Panzer X – *Steel Fist* (Metal Mind Productions)
* (2006) Decapitated – *[[Organic Hallucinosis]]* (Earache Records)

;Skeayllaghyn lurg baase
* (2008) Decapitated – *[[Human's Dust]]* (DVD)
* (2009) Dies Irae – *The Art of an Endless Creation* (DVD)

## Imraaghyn

## Kianglaghyn magh

* Ynnyd-eggey oikoil Decapitated
Max Bemis

She arraneyder, screeudeyr arrane, as kiaulleyder Americaanagh eh **Maxim Adam Bemis** (ruggit er 6 Averil 1984). V'eh ny ard-arraneyder, ny ard-chummeyder, as ny ard-lyreagh 'sy vann Say Anything roish my jagh ad er brishey ayns 2018. Ghow eh arraneyn liorish Chris Conley 'syn tur-phossan Two Tongues (ghow stiagh olteynyn bann voish Say Anything as Saves the Day). T'eh cloie liorish e ven heshee Sherri Dupree-Bemis fo'n ennym Perma, as she screeudeyr lioaryn caslys-skeeal t'eh, son Marvel Comics er y chooid smoo.

## Kianglaghyn magh
*